text: I livsfare efter ulykke på crosser
  11 maj 2014 kl. 09.38
  En af to unge mænd, der i aftes var involveret i en ulykke på en crosser, er fortsat i livsfare.
  Uheldet skete ved 21-tiden på Endelave ved Horsens fjord.
  De to unge mænd på henholdsvis 18 og 19 var ude at køre på en crosser/ATV.
  En ATV er et terrængående åbent køretøj med store hjul. Det styres med et motorcykelstyr.
  ATVen væltede, hvorved den ene af de to slog hovedet alvorligt. Han blev efterfølgende fløjet med helikopter til sygehuset i Aarhus, hvor man konstaterede, at han er i livsfare.
  